બાબુલાલે વિચાર્યું કે લોકોની આ સમસ્યાનો ઉકેલ લાવવા માટે તેમણે કંઈક કરવું જોઈએ. બાબુલાલે પોતાના ઘરમાં ટ્યૂબવેલ લગાવ્યો અને લોકોને પોતાના ઘરેથી જ પાણી ભરી જવા કહ્યું. તેઓ એક પણ રૂપિયો લીધા વિના લોકોને પાણી આપતા અને લોકો જરૂરિયાત મુજબ પાણી ભરી જતા. બાબુલાલ વર્ષ 2008થી લોકોને મફત પાણી પૂરું પાડી રહ્યા છે. ટ્યૂબવેલને કારણે વીજળીનો ખર્ચ ઘણો વધારે આવે છે, પરંતુ તેઓ પોતે એ ખર્ચ ભોગવી લે છે અને એ વિસ્તારના આશરે 1500 લોકોને બાબુલાલના પ્રયાસથી ફાયદો થઈ રહ્યો છે.